IVL ซึม กำไร Q2/60 หด 50.63% หลังราคาวัถตุดิบเพิ่มขึ้น
IVL ซึม กำไร Q2/60 หด 50.63% มาที่ 2.94 พันล้านบาท จากปีก่อนมีกำไร 5.95 พันล้านบาท หลังราคาวัถตุดิบเพิ่มขึ้น ขณะที่ 6 เดือนแรกกำไรลดลง 26.76 % มาที่ 7.36 พันล้านบาท จากปีก่อนมีกำไร 1.00 หมื่นล้านบาท
9 ส.ค. 2560

บริษัท อินโดรามา เวนเจอร์ส จำกัด (มหาชน) หรือ IVL รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยผลการดำเนินงานในไตรมาสดังกล่าวมีกำไรลดลง เนื่องจากราคาวัตถุดิบรองที่ใช้ในการผลิต PET อันได้แก่ Isophthalic Acid (IPA) ปรับเพิ่มขึ้นอย่างมาก ส่งผลกระทบต่ออัตรากำไรของ PET ในไตรมาส 2/60 จำนวน 13 เหรียญสหรัฐต่อตันเมื่อเทียบปีต่อปี เนื่องจาก IPA เป็นวัตถุดิบรอง จึงไม่ได้ถูกนำมาคำนวณรวมในการกำหนดราคาให้กับลูกค้า
ทั้งนี้บริษัทอยู่ในระหว่างการเจรจากับลูกค้าเพื่อชดเชยต้นทุน ส่วนที่เพิ่มขึ้นนี้ถึงแม้ว่าในไตรมาส 2/60 จะเป็นไตรมาสที่ดีตามฤดูกาล อย่างไรก็ตามการปิดซ่อมบำรุงตามแผนซึ่งมีผลกระทบต่อผลกำไรดังที่ ได้กล่าวมาแล้ว ประกอบกับการยุติการรวมธุรกิจ PET ในประเทศอินเดียในงบการเงินรวม ส่งผลต่อปริมาณการผลิตของบริษัทร้อยละ 7 สำหรับไตรมาส 2/60 และร้อยละ 2 สำหรับ 12 เดือนล่าสุด